છેલ્લા ૧૫ વર્ષથી આ પર્વ દરમ્યાન કોમી છમકલું નથી થયું. તત્કાલિન મુખ્ય મંત્રી અને હાલના વડા પ્રધાન નરેન્દ્ર મોદીના ૧૫ વર્ષના શાસન દરમ્યાન ગુજરાત કર્ફ્યુ મૂક્ત રહ્યું છે. વિવિધતામાં એકતા અને ભાઈચારો એ આપણા દેશના સંસ્કાર છે. કેટલાક વિદેશી મુલ્કો ભારતને મહાસત્તા બનતી અટકાવવા પ્રયાસ કરે છે, પણ તેમના નાપાક ઈરાદા ક્યારેય સફળ નહી થાય. શાંતિ સિવાય વિકાસ શક્ય નથી ત્યારે આવા તત્વોનો કોઈ પણ પ્રયાસ સફળ નહી થવા દઈએ. ગુજરાત અને ભારત સરકાર વંચિતો વિકાસ અને ‘સૌનો સાથ, સૌનો વિકાસ’ નો મંત્ર લઈને આગળ વધી રહી છે તે અનુકરણીય છે તેમ તેમણે ઉમેર્યું હતું. આ પ્રસંગે પૂર્વ ધારાસભ્ય ભુષણ ભટ્ટ, મુસ્લીમ અગ્રણીઓ, ભક્તો વગેરે ઉપસ્થિત રહ્યા હતા.